safouaneb/arywiki huggingface dataset:
مملكة ألطاڤا

مملكة الطاڤا هيّا مملكة امازيغية مستاقلة كانت لعاصمة ديالها ف مدينة الطاڤا، لي لاتار ديالها دابا حدا تلمسان ف شمال غرب دزاير. مملكة الطاڤا، بحال بزاف د لممالك لامازيغية صّغيرة ديال لعصر لقديم لّخر، تشكلات من لبقايا ديال مملكة لمور ؤ رّومان لي طاحت تحت لهجومات لبيزانطيين ف عام 578. ف لعهد ديال لماليك لامازيغي اكسيل (لمعروف ب "كسيلة")، يقدر يكون تيريطوار ديالها كان واصل حتال وليلي ف لمغريب. هاد لمملكة بقات حتال لبدية د لقرن 8 ميلادي فاش قضاو عليها لامويين.
محمد التكرور السباعي

محمد التكرور السباعي لحسني لمراكشي هو عالم، فقيه، لغوي، مؤرخ مغريبي معروف، عاصر السلطان المولى عبد الرحمن و محمد الرابع و لحسن اللول و مولاي عبد العزيز و مولاي عبد الحفيظ و مولاي يوسف، عندو 300 مخطوطة ف مجالات مختالفين، و عندو بزاف ديال لمؤلفات دينية و تاريخية و لغوية.
پلومبي

لپلومبي هوّا حرايفي لخدمة ديالو تاپلومبيت لي هيّا حرفة كاتخصّص ف لانصطالاج ؤ لاصلاح د لقنالات د لما ف لمباني، دياول لما د شّريب، ؤ دياول بوخرارب، ؤ لاجهيزا لي متعلّقة بيهوم. تّاريخ ديال تاپلومبيت كيرجع ل زمانات قديمة، ملي بنادم ختارع لانضيما د صّرف صّحي، بحال ف لامبراطورية رّومانية، ؤ كلمت "پلومبي" براسها كاترجع ل لّاتينية من لي كاتعني لدون.
دروڭري

دّروڭري هو حانوت كاتباع فيه منتوجات د لعناية الشخصية (طواليط، النضافة، ماكياج) و صيانة دّار (تنضيف دّار و لاصلاح د دّوزان لي فيها). دّروڭري كايبيع ايضاً لهدايا، و لاجهزة، و لادوات، و لمواد لي يقدر بنادم يصاوب بيها حوايج رّاسو و بعض لمنتوجات د لماكلة (لحلويات و اتاي). اخيرًا، يقدرو بعض دّروڭريات يبيعو لمنتوجات لحيوانية ؤ جّاج ؤ لخشب و ؤ دّوزان د اصلاح سّيستيم د تّريسينتي ؤ للپلومباج ؤ تركيب سّراجم ؤ غيرهوم.
بن لمؤقت لمراكشي

محمد بن محمد بن عبد الله بن مبارك لمسفيوي لمراكشي لي معروف ب بن لمؤقت، تولد ف 1894 ف مراكش وتوفا بيها ف 1949 وتدفن ف مقبرة باب اغمات. هو عالم ؤ مؤرخ موسوعي مغريبي كبير ومعروف بلي من لمؤرخين لي كتبو مزيان على لمغريب ف لقرون تسعطاش ؤ لعشرين، وعندو مساهمات ؤ مؤلفات دينية كتيرة وحتا ف لادب ؤ تّصوف ؤ لاوقاف ؤ تّوقيت ؤ بزاف ديال لعولوم. وكيتعتابر من لمؤرخين ؤ لعولاما لكبار ف لمغريب. كتب تقريبان تسعين مؤلف.
جينديبو

جينديبو هوّا ماليك عربي ديال مملكة قيدار لي كان شارك ف معراكة قرقار ف تحالف ديال 12 مملكة ضد لامبراطورية لاشورية جّديدة ف 853 قبل لميلاد. جينديبو هوّا اول شخص معروف ف تّاريخ كيتّوصف ب "لعربي"، ؤ نّصبة د كورخ لاشورية لي تّدكر فيها هيّا اقدم وتيقة كاتستعمل كلمة "عرب" كا مجموعة بشرية مستاقلة. جينديبو غالبا كان من شمال لݣزيرة لعربية، ؤ يقدر يكون شارك ف معراكة قرقار باش يدافع على مصالحو ضد نتيصار محتامل ديال لامبراطور لاشوري شالمانيسر تّالت، سيرتو تّهديد لي يقدر يشكّلو ل طّرقان د لقوافل تّيجارية. على حساب نّصبة لاشورية لي كاتوصف لمعراكة، جينديبو شارك فيها ب 1000 جمل. من بين لحولافا ديالو ف لمعراكة كاين لماليك لارامي بن هاداد تّاني، ؤ لماليك ليهودي اهاب. من غير هادشي، مامعروف والو على جينديبو ؤ على لعرب ف زمانو.
صيونص د بلعاني

صّيونص د بلعاني (ب نّڭليزية Pseudoscience) هيّا مجموعة د لافكار، لموعتقدات، ؤ لمومارسات لي كاتدّاعي بلي عندها ساس علمي ؤ واقعي، ولاكينها مامتناسقاش معا لمنهاجية لعلمية. صّيونص د بلعاني كيكون فيها عادتن كلام متناقض، زايد فيه فيخرات، ؤلا ماقابلش ل تّكديب، ب لاضافة ل عتيمادها على نّحياز تّاكيدي بلاصت ماتحاول تتبت لخطا ؤلا صّحة د شي معلومة بشكل منهاجي. ماكاتميّزش ب نّفيتاح على لمراجعة د لحرايفيا د ضّومين، ؤ ماعندهاش منهاج واضح ف لمصاوبة د لفرضيات، معا ستيمرارية ف قبول فرضيات لي ديجا تبت بلي غالطة. تّمييز مابين شنو لي صيونص ؤ شنو لي صيونص د بلعاني عندو توابيع علمية، فلسافية، ؤ سياسية. اراء. لفلكي كارل سيݣان كيعتابر بلي لايمان ب صّيونص د بلعاني هوّا "لغلطة ديال نّيضام تّعليمي لي ماكيقرّيش لمنهاجية د تّفكير". لعالم د لبيولوجيا ريتشارد داوكنز كيعتابر بلي "سّداجة لي كيستاغلوها لمونجّيمين ؤ لادعياء لانجيليين ؤ لموشعودين ب شلا نواع تقدر تكون عادية ؤ صحية عند درّي صغير، ولاكينها ماشي صحية ؤ مامقبولاش عند بنادم راشد".
فريد الأنصاري

فريد الانصاري، (تولد ف عام 1960 ف اقليم الراشيدية، لمغريب، توفى ف 5 نونبر 2009 ف تركيا). هو فقيه ؤ عالم دين ؤ اديب، شد الدكتورا ف الدراسات لاسلامية تخصص اصول الفقه، خدم رئيس الدراسات لاسلامية ف كلية الاداب، جامعة مولاي سماعيل ف مكناس، و استاذ لاصول لفقه ؤ مقاصد الشريعة ف نفس الجامعة. خدم عضو ف المجلس العلمي لاعلى ف المغرب ؤ رئيس لمجلس لعلمي د مدينة مكناس، توفى بعد صراع مع لمرض بزاف ديال السنوات، ف مدينة اسطنبول التركية، و خداو لجثمان ديالو ل مدينة مكناس لي غادي يتدفن فيها ف مقبرة الزيتون.
لفتح لإسلامي للأندلوس

لفتح لاسلامي د لاندلس ولا لغزو لاسلامي د لاندلس وفشي مراجع تّاريخية لفتح لعربي د لاندلس (ب لامازيغية ⴰⵔⵎⴰⵙI ⵉⵏⵙⵍⵎⵏ ⵉ ⴰⵍⴰⵏⴷⴰⵍⵓⵙ، ب لاتينية Capta Islamica della Hispania)، رسميًا لفتح لاسلامي ل سبليون. كانت حملة عسكارية بدات عام 711م لموافق ل 92هـ بقيادة لمسلمين تحت راية د لامويين ضد مملكة لڭوط لغربيين لمسيحية ف سبانيا، لي كانت حاكمة شبه لجزيرة لايبيرية لي معروفة عند لمسلمين بـ "لاندلس" بجيش فيه بزاف ديال لامازيغ. بقيادة طارق بن زياد لي نزل عام 711 ف جنوب سبانيا لي سميتها دابا جبل طارق، ومشا طلع ل شمال ؤ غلب ملك لڭوط رودريك ف لبلاصة لي غادي تسمى معركة وادي لكة ولي ستامرت حتال 726م لموافق 107هـ. لمسلمين غادي يسيطرو على بزاف ديال لمناطق لي حداهم بحال لبرطقيز، سبليون، جنوب فرانسا لي كنعرفوها دابا.
لفتوحات لإسلامية اللولة

لفتوحات لاسلامية لّولة، لي معروفة تا ب لفوتوحات لعربية هيّا سلسلة د لمطايفات لعسكارية لي بدات ف لقرن 7 لميلادي، فاش محمد ؤ لاتباع ديالو د لمسلمين قدرو يوحّدو لجزيرة لعربية. هاد لپروصي ستامر تحت لخلافة رّاشدة ؤ لخلافة لاموية ؤ عطا امبراطورية شادة من وسط ؤ جنوب اسيا، تال ايبيريا.
وينڭ شون

وينڭ شون هو فن د لمدابزة شينوي، لاصل ديالو من لجنوب د شينوا، لانطريما ديالو تاعت دّبزة لمتلاحمة، من بينها تقنيات ليد لخاوية و سّلاحات. وهو من اساليب لكونڭ فو تاع مدرسة لجنوب. تيتعتابر قوي مقارنة معا لاساليب لخرين، و تا تّعلام ديالو ساهل و ممكن ل كلشي. تشهر منين تعرض فيلم ييپ مان، و نتاشر ف ڭاع لعالم و باقي بزاف د لمعلمين لمشهورين ديالو حيين.
عبدالله بن سليمان

ابو عبدالله محمد بن سليمان لي معروف ب عبدالله بن سليمان هو زعيم امازيغي مصمودي اصلو من لقبيلة د مسقعلة ف تينمل، ف لاطلس لكبير لمغريبي. كان عضو ف لمجليس د لعشرة، لي هو لمجليس لكبير ف لحركة لموحدية، بحال خوه يوسف بن سليمان.
عبد الله بن ساسي السباعي

عبد الله بن ساسي السباعي هو مقاوم و فقيه مغريبي عربي، عاش ف القرن سطاش. تشهر فاش جاهد ضد التوغل د لبرطقيز ف سوس و بالخصوص ف مدينة اݣرض القريبة من اݣادير. كيتعتابر واحد من الاعلام الدينية والسياسية لي واجهت الاحتلال الايبيري، و كان عندو دور بارز ف تقوية الشرعية ديال السعديين ف بدايات الدولة ديالهم. حياتو. النشاة و الخلفية. تزاد عبد الله بن ساسي السباعي وسط عائلة سباعية مشهورة ب العلم و التصوف. ال بن ساسي كانو معروفين ف سوس ب الانتساب ديالهم للعروبة و الفقه، و هادي عطاتهم واحد المكانة دينية و اجتماعية قوية. من الصغر، تشبع عبد الله ب القران و العلوم الشرعية، و من بعد ولى فقيه و شيخ قبلي عندو كلمة مسموعة وسط قبائل المنطقة. الجهاد ضد البرتغال. ف بداية القرن 16، البرتغال بغاو يتوغلو بزاف ف السواحل المغربية، و بناو حصون ف بلايص بحال مازاڭان (الجديدة)، اسفي، اݣادير، و اصيلة. عبد الله بن ساسي كان من ابرز لي قادو المقاومة الشعبية ضد هاد التوسع. اشهر المعارك ديالو وقعات ف اݣرض، فين تزعم القبائل السوسية باش يواجه القوات البرتغالية، و ستعمل الخطابة الدينية و التاطير الروحي باش يجمع الناس على راية الجهاد. المقاومة ديالو ما كانتش فردية، ولكن كانت منسقة و عندها بعد ديني و سياسي. العلاقة مع السعديين. ف نفس المرحلة التاريخية، بانو السعديين ف سوس كـ حركة جهادية عندها نفس الهدف: محاربة البرتغال و توحيد المغرب. عبد الله بن ساسي السباعي لقا ف راسو حليف طبيعي ليهم، حيث جمعو بين الشرعية الدينية و الشرعية القتالية. السعديين ستافدو من المكانة العلمية و الروحية ديال بن ساسي. هو ب دورو لقا ف الدعم العسكري ديال السعديين سند قوي باش يقوي المقاومة ديالو. هاد التحالف ساهم ف بروز دولة السعديين كـ قوة مركزية، و قدر المغرب من بعد يسترجع بزاف ديال السواحل لي كانو محتلين. الارث و التاثير. بقات سمية عبد الله بن ساسي السباعي حاضرة ف الذاكرة التاريخية ديال سوس و المغرب عامة. الاضرحة ديال ال بن ساسي اليوم كتشهد على المكانة الدينية لي كانو عندهم. المصادر المغربية كتعتابر بن ساسي من الرواد الاوائل ديال المقاومة الشعبية المنظمة ضد الاستعمار الاوروپي. الاثر ديالو ما كانش غير عسكاري، ولكن حتى روحي و فكري، حيث كان كيربط ديما بين الدين و الجهاد، و بين العلم و الحرية. الطريقة السباعية. العائلة السباعية، لي منها عبد الله بن ساسي، تعرفات حتى ب تاسيس الطريقة السباعية، وحدة من الطرق الصوفية المغربية لي لعبات دور كبير ف نشر العلم الشرعي و التصوف، و زادت فعّلات روح الجهاد ضد البرتغال. الطريقة هادي ولات من بعد واحد من المراكز الدينية المهمة ف سوس و الصحرا، و ربطات بين الروحانية و المقاومة الوطنية.
بيكي دجي

ريبيكا ماري ݣوميز لمعروفة بسمية بيكي دجي (تولدات ف 2 مارس 1997 ف اينݣلوود ف كاليفورنيا) مغنية پوپ ؤ مومتيلة ميريكانية. فاميلتها اصلها من لمكسيك.
حسن ميكيات

حسن ميكيات (تولد نهار 3 يناير 1963 ف الرباط) هو ممتل د لمسرح و التيليڤيزيون مغريبي. تعرف ف بزاف د لمسلسلات شارك فيها بحال "عائلة السي مربوح" و "رمانة وبرطال"، اللي درا فيه الدور د برطال.
مونية لمكيمل

مونية لمكيمل، تولدات ف 1988 ف بنسليمان، هي مومتيلة مغريبية د لمسرح ؤ تلفازة. تعرف عليها لجمهور ف 2020 مورما خدمات معا حسن لفد ف لمسلسل "طوندونس". حياتها. بدات لمكيمل لكاريير ديالها ف لمسرح، ؤ دخلات معا لفرقة "لبساط"، لي شاركات معاها ف 2005 ف لميهرجان د مسرح شّباب لي نضماتو ويزارة شباب ؤ رياضة ؤ ربحات فيه جايزة احسن تشخيص نسوي. ف 2014، بدات كاتخدم لمكيمل ؤستادة د لمسرح ف مدارس د مدينتها. ف 2017، ربحات مونية جايزة د احسن مومتيلة ف لميهرجان د مسرح شّباب ف لكويت ب لمسراحية "سوالف لݣمرة". مونية مجوجة ب لمومتيل عادل نعمان، ؤ عندهوم جوج دراري.
إينڭلوود

اينڭلوود هي مدينة كاينة ف مقاطعة لوس انجلوس، ف ولاية كاليفورنيا فميريكان. وصل عدد سكان دياولها 107، 762 نسمة ف2020 على حساب مكتب تعداد ميريكان.
رئيس لوزارا

رئيس لوزارا ؤلا لوزير لّول هوّا شخص لي كيراس لحوكومة ف شي بلاد، لي كاتكوّن من مجموعة د لوزارا، لي كيكون كلا واحد فيهوم مكلّف ب مهمة ؤلا مهام ف اطار لمؤسسات د دّولة. هاد لمنصب كاتكون عندو سلطة د بصّح ف نيضام برلماني ؤلا نص برلماني. ب لموقابيل ف انضيما خرة، بحال نّيضام رياسي، نّيضام نّص رياسي، ؤلا نّيضام لملكي، كيكون اما رئيس لوزارا ماعندوش صلاحيات كاملة (صّلاحيات لوخرة كاتكون عند رّايس ؤلا لماليك)، ؤلا ماكيكونش هاد لمنصب ڭاع، ؤ كيلعب دّور ديالو رّايس ؤلا لماليك براسهوم. ف لعادة، باش ياخد رئيس لوزارا لمنصب ديالو، ؤلا باش يبقا محافض عليه، خاص تكون عندو لاغلبية ف لبرلمان (اولا علّاقل شّومبرة سّفلية د لبرلمان)، سوا نيشان من لحيزب ديالو، ؤلا ب خلق تحالفات معا احزاب خرة. وخا هاد لمنصب عندو ؤصول تاريخية قديمة، ب شّكل لعصري ديالو بان اول مرة ف فرانسا فاش لكاردينال ارمان جون دو ريشليو تعيّن رئيس لوزارا ف 1624. ف نّڭليز زاد تطور هاد لمنصب فاش مابقاش لماليك كيحضر ل جتيماعات لوزارا باش يتراسها، ؤ ولّات هادي من لمهام ديال رئيس لوزارا.
خديجة طنانة

خديجة طنانة (مزيودة ف 1945 ف تطوان) زوّاقة، رسامة، ؤ كاتيبة مسراحية مغريبية. كانت ؤستادة جاميعية، ؤ هيّا ناشطة حقوقية فيمينيست. كانت ترشحات ل منصب سياسي محلي ف فاس، فين خدمات كا موساعيدة د لعمدة د لمدينة، مكلّفة ب شّؤون تّقافية، من 1983 تال 1992. ف 1993 قررات تعتازل سّياسة. تعلّمات ل رّسيم بشكل عيصامي ؤ قدّمات اول معريض شخصي ديالها ف نفس لعام. لاعمال لفنية ديالها كاتّناول مواضيع فيمينيستية عندها علاقة ب لمرا ؤ لقضايا ديالها، ؤ طيمات خرين بحال لهيجرة سّرية، لينتيفاضة لفلسطينية، ؤ لموت. حياتها. خديجة طنانة كاتنحادر من فاميلة اندلوسية لي جات معا علي لمنضاري ؤ ستقارات ف تطوان ف لقرن 15. دوّزات طرف من طّفولة ديالها ف دار جّدها لي كان قاضي، ف لفترة د لحماية صبليونية على لمغريب. بّاها محمد طنانة كان ف لحاراكة د لمقاومة. خدات باك د صّيونص، ؤ موراها قرات لعولوم سّياسية ف لجاميعة. مشات من بعد ل فرانسا باش تقرا ف صّوربون. قرّات لعولوم سّياسية ف جاميعة محمد بن عبد الله د فاس تال 2005. ستيل فني. سّتيل د خديجة طنانة كينتامي ل لمدارسة تّعبيرية. كاتخدّم بزاف د لمواد ف لاعمال ديالها بحال تّراب، لوراق، لخشب، تّوب ؤ لقهوة. سّوپور لي كاتخدّم ف لوحاتها مصاوب من لكارطون، لوراق، لخشب، تّوب ؤ مواد خرة.
بروس لي

بروس لي (بلينڭليزية: Bruce Lee، 27 نونبر 1940 - 20 يوليوز 1973) لملقّب ب تّنين صّغير هو مومتيل ميريكاني ديال فنون لمدابزة شينوية. كان موعليم تالفنون د لمقاتلة.
إلهام قروي

الهام قروي موغنية و مومتيلة مغريبية تولدات ف فاس و عاشت فيها طفولة ديالتها. من بعد سكنات ف دار البيضا، لي كملات فيها قرايتها و خدات لباك. و مشات ل فرانسا باش تكمل لقراية ديالها فلهندسة تاع دّيكور، و ف نفس لوقت ما تخلاتش على لموهبة ديالها ف لغنا.
پيرمي

لپيرمي هيّا وتيقة رسمية كاتّعطا ل شخص باش تسمح ليه يصوڭ نوع من نواع لمركوب لميكانيكي، بحال لموطور، طّونوبيلة، طّوبيس، لكاميو ؤ غيرهوم، ف طّرقان لعومومية. لپيرمي كيكون عادتن على شكل كارطة د لپلاستيك فيها تصويرة د مول لپيرمي ب معلومات شخصية، ؤ نّوع د لمركوب لي مسموح ليه يصوڭ، ؤ تّاريخ د صّلاحية ديال لپيرمي.
تشين دجينڭرون

تشين دجينڭرون (مزيود ف 22 ماي 1933، مات ف 19 مارس 1996) ماطيماتيسيان شينوي لي ساهم بشكل كبير ف طّيوري د لاعداد. تشين دجينڭرون كيتّعتابر واحد من اهم لعولاما د لماط ف لقرن 20، ؤ ف تّاريخ د لماط ف شّينوا بشكل عام. من بين اهم لموساهمات ديالو كاين طيوريم د تشين ؤ تّعريف ديال عاداد لولي د تشين. تشين كان لولد تّالت ف فاميلة كبيرة من فودجو ف اقليم فودجيان ف شّينوا. بّاه كان خدام ف لبوسطة. تشين تخرّج ب ديپلوم ف لماط من جاميعة شيامن ف 1953. تسمّا عليه لكويكب 7681 دجينڭرون لي تّكتاشف ف 1996. ف 1999، سّلطات شّينوية صدرات تنبر تدكاري فيه هاد لمتباينة ديالو: formula_1
ماطيماتيسيان

لماطيماتيسيان ؤلا لعالم د لماط هوّا شخص كيخدّم لمعرفة لواسعة ديالو ف لماط ف لخدمة ديالو، عادتن باش يحل مسايل رياضياتية (ديال لماط). لماطيماتيسيان كيهتم ب مفاهيم بحال نّماري، لاعداد، شّكال تّسطارية (ؤلا لهندسية)، لقلدات، دّاطا، لموضيلات، لمكان، ؤ غيرهوم. تاريخ. واحد من اقدم لعولاما د لماط لمعروفين ف تّاريخ هوّا ليوناني طاليس لميلي لي عاش ف لقرن 7 ؤ لقرن 6 قبل لميلاد. كاين لي كيعتابر طاليس اول ماطيماتيسيان ب لمعنى لحقيقي، ؤ اول واحد دار كتيشاف رياضياتي، حيت كيتّنسب ليه اول تخدام ديال لمنهج سّتينباطي باش يستنتج طيوريم د طاليس. تاريخياً، اقدم نص معروف فيه نتايج رياضياتية هوّا بوضايانا سوترا ف لهند من جوايه 900 قبل لميلاد، لي هوّا مجموعة د نّصوص دّينية مكتوبة ب سّنسكريتية، فيها بعض لمسايل د لماط، بحال تقريب د لقيمة د لجدر د جوج.
نضرية د لأعداد

طّيوري ؤلا نّضرية د لاعداد ؤلا نّضرية د لحساب هيّا طيوري ف لماط صّافي لي كاتهتم ب دراسة لاعداد ؤ دّوال لحسابية (دوال لي لقيمة ديالهوم كاتكون عاداد صحيح). من بين لمسايل لي كيدرسوها لعولاما ف هاد لمجال، كاين لاعداد لاولية ؤ لخاصيات ديالها، ؤ لاعداد لي مركّبة من لاعداد صّحيحة بحال لاعداد لكسرية، ؤلا لي كاتعمّم لمفهوم د لاعداد صّحيحة بحال لاعداد صّحيحة لجبرية. لماطيماتيسيان لالماني كارل فريديريش ڭاوص كان ڭال عليها: لماط هوّا لماليك د لعولوم، ؤ طّيوري د لاعداد هيّا لماليكة د لماط
إليسا

اليسار زكريا خوري اولا اليسا هي مغنية و ممتلة لبنانية.
نانسي عجرم

نانسي نبيل عجرم اولا نانسي عجرم هي مغنية و ممتلة لبنانية.
ماجد المهندس

ماجد عبد الامير عذير العتابي اولا ماجد المهندس هو مغني و ممتل عراقي و سعودي.
أسيل عمران

اسيل عمران (مزيودة ف 1989) هي مغنية و ممتلة سعودية كتعيش ف لامارات.
آدم

ادم (ب لعبرية '، ب لارامية '، ب ليونانية ) هو شخصية دينية كاينة ف سفر التكوين، لعهد الجديد، و لقران و تدكر عند لمورمون و كتاب لايقان. و على حساب لقصة د لبدية تاع لخلق ف ديانات لابراهيمية، ادم هو اول بنادم لي خلقو الله ف لوجود، على صّورة ديالو. اصل سّمية. كلمت ادم ب لعبرية عندها بزاف د لمعاني، ؤ مخدّمة ب شكال مختالفين ف لعهد لقديم، بحال "لبشرية" بشكل عام، "شخص"، "بنادم" (راجل ؤلا مرا)، ؤلا "راجل". لكلمة مرتابطة ايتيمولوجياً ب "اداما" لي كاتعني "ارض" ؤلا "تراب". ادم ف لاسلام. تيامنو لمسلمين بلي ادم هو اول واحد خلقو الله من لبشر. على حساب رّواية لاسلامية، ادم خلقو الله على صورتو و نفخ فيه روح ديالو. و ݣال ل لملايكة يركعو ليه (ب لحتيرام) و ركعو، من غير ابليس ماركعش حيت عتابر راسو خير من ادم.
عاصي الحلاني

محمد مزين الحلاني اولا عاصي الحلاني، خلاق في 28 نونبر 1969 ف دوار الحلانية تابع لبقاع ف لبنان، هو مغني و ممتل لبناني مشهور. كيتعتبر واحد من ابرز الفنانين ف العالم العربي. تعرف بصوتو القوي واسلوبو الفني الزوين لي جمع بين التقليدي والعصري في الموسيقى ديال العرب. وراه مزوج من كوليت بولس، وعندهم بزاف ديال دراري. تعرف بحياتو العائلية الهانية واهتمامو الكبير بالفاميلا ديالو. مسيرتو الفنية. بداية حكايتو فالغنا. بدا عاصي الحلاني طريقو ف الفن بكري وهو صغير. كان كيغني ف العراسات ف دوارو. فعام 1987، شارك في برنامج "استوديو الفن" لي قدمو تلفزيون اللبناني، وجا هو لول في المغنيين. وخرج بزاف ديال لي تشهرات في العالم العربي. دياسك ديالو للمعروفة منها. وزاد عليهم بزاف ديال الاغاني ديالو بوحدو ما مشروكاش. ولات من الاغاني المشهورة والمعروفة عند العرب. جوائز وتكريمات. حصل عاصي الحلاني على العديد من الجوائز والتكريمات خلال مسيرتو الفنية، من بينها جوائز افضل فنان عربي في العديد من الاستفتاءات الموسيقية، وجائزة "موريكس دور" كافضل فنان لبناني.
عمرو دياب

عمرو عبد الباسط عبد العزيز دياب لمشهور ب عمرو دياب هو مغني و ممتل مصري تزاد نهار 11 اكتوبر 1960 ف پورسعيد. هو من اكتر لموغنيين ناجحين و لمعروفين ف شمال افريقيا و الشرق لوسطاني و دخل لموسوعة ڭينيس حيت ربح وورلد ميوزيك اوورد 7 د لمرات، و من لاغاني نّاجحة ديالو كانلقاو "تملي معاك، نور العين، ولا على بالو، انا عايش، ليلي نهاري".
لاكتانتيوس

لوكيوس كايكيليوس فيرميانوس (ب لّاتينية ') لمعروف ب لاكتانتيوس (ب لّاتينية ') (مزيود ف جوايه 250، مات ف جوايه عام 325) هوّا كاتب امازيغي مسيحي ب تقافة بونيقية رومانية. لاكتانتيوس من لكتّاب لمسيحيين لّولين لي ساهمو ف تاسيس لمسيحية كيما كانعرفوها دابا. كان ايضاً مستشار د لامبراطور قسطنطين لّول، ؤ ساهم ب داكشي ف سّياسات لمسيحية لّولة د لامبراطورية، ؤ كان تا موعلّيم د ولد قسطنطين كريسپوس. اهم عامال ديالو هوّا لمؤسسات رّبانية لي كيدافع فيه على لمسيحية ضد نتيقادات ديال لوتنيين.
تنبر

تّنبر هوّا طرف صغير د لوراق لي كاتصدرو لبوسطة، ؤلا شي ادارة لي مسموح ليها قانونياً باش تصدّر ؤ تبيع تّنابر د لموراسلات، باش تغطي لمصاريف د تّسجيل ؤ لمصيفطة ديال لبريات ؤلا لكوليات. تّنابر تّختارعو اول مرة ف نّڭليز. كاينين ناس عندهوم هواية ديال جمع تّنابر، ؤ هاد لهواية نقدرو نسمّيوها تاتنبريت ().
آيفون

ايفون (بلينݣليزية: iPhone) هو نوع ديال التيليفونات تاتنتجو الشركة د اپل. لايفون محسوب من السمارتفونات و كيخدم النضام د اي ؤ اس. اول مرة خرج فيها هاد السمارتفون كانت ف 2007، و ف يناير 2022، كانو علاين 2 د لمليار د لايفونات مخدّمين ف لعالم. ف التاريخ ديالو، خرجو 13 نسخة ديال لايفون، و علاين كل عام تاتخرج منو نسخة جديدة ف السوق.
محمد عبابو

مُحمد عبابو (مزيود ف 1934 ف دوّار بورد حدا تازة، مات ف 20 يوليوز 1976 ف الريش) كان واحد من ضّباط لكبار ديال لقوات لمسلحة لملكية لمغريبية معا لجينيرال محمد المذبوح و خوه امحمد عبابو لي خططو ل لمحاولة لفاشلة د نّقيلاب ضد لماليك لحسن تّاني ف قصر صخيرات ف 10 يوليوز 1971. محمد عبابو كان دار تّدريب لعسكاري ديالو ف لمدراسة لعسكارية دّارلبيضا ف مكناس. محاولة د نقيلاب. لكولونيل محمد عبابو كلّفو خوه صّغير ليوتنان كولونيل امحمد عبابو باش يهاجم لقصر من لجنوب، شّي لي قدر يدير بلا مقاومة كبيرة. ملي فشل نّقيلاب، تّعتاقل محمد عبابو معا رفاقو (منهوم عقا ؤ مزيرݣ)، ؤ دازو من موحاكمة لي تّحكم فيها على محمد عبابو ب 20 عام د لحبس. ف غشت 1973، "تختاطف" معا محابسيا خرين ل شي معتقل سري. بعد محاولة د لهروب من لحبس ف 1975 (لي شارك فيها علي بوريكات)، غبر ف مرة ؤ ضّروف د لموت ديالو مامعروف عليها والو، وخا لفاميلة ديالو تلقّات شهادة د لوفاة فيها تاريخ د 20 يوليوز 1976 ف مدينة الريش حدا الراشيدية.
طول

طّول هوّا لعبار ديال لبعودية مابين جوج نقاطي لي جاو ف طراف متقابلين د شي كسدة. طّول ف لعادة كيكون هوّا اكبر بعودية على جنب من جّناب د هاد لكسدة. لبعوديات لخرين كيقدرو يتسمّاو "عرض"، "غلض"، "غرق" ؤلا "علو" على حساب شّكل ؤلا لوضعية ؤلا نّوع د لكسدة. شي مرات طّول كيكون هوّا نيت لعلو، يلا كان طّول عامودي، بحال فاش كانهضرو على مبنى سيرتو باطيمة. طّول هوّا عبار ف بعد واحد. تّيساع ؤلا لمساحة هوّا لعبار ف جوج ابعاد (طّول ؤس جوج ؤلا طّول مضروب ف لعرض)، ؤ لقد ؤلا لحجم هوّا لعبار ف تلاتة د لابعاد (طّول ؤس تلاتة ؤلا طّول مضروب ف لعرض مضروب ف ليرتيفاع).
ماكبوك

ماكبوك، و لاّ لماك (بلينڭليزية: MacBook) هو نوع ديال لورديناطورات تاتنتجو الشركة د اپل. خرج لماكبوك لاول مرة ف 2006، و تيخدم ب "ماك ؤ اس". الجوج د لانواع لمعروفين ديالو هوما لماكبوك پرو (بدا ف 2006) و لماكبوك اير (بدا ف 2008).
مداولة

مداولة هوا مسلسل د لقانون مغريبي، تيدوز ف لقناة اللولا، و تاتقدّمو لقاضية رشيدة احفوض. لحلقات د مداولة تاتجيب لافكار ديالها من قضايا و حوايج وقعو بصّح، و اللي تيعاودوها ممتيلين معروفين باش يردّوها بحال شي تمتيلية د السينيما. تيدوزو لحلقات د مداولة ف التلفازة جوج مرات ف الشهر. من بين لممتلين اللي شاركو ف مداولة كاين: رشيد لوالي، محمد لبسطاوي، لطيفة احرار، عبد الرحيم لمنياري، امال صقر، جواد السايح، نعيمة بوحمالة.
هيفاء وهبي

هيفاء وهبي (مزيودة ف 10 مارس 1972)، موغنية و مومتيلة و فنانة ستعراضية لبنانية مصرية. عندها بزاف تالجوائز تاع لمومتيلات و لموغنيات و لفنانات سّتعراضيات. خرجات بزاف تاع لاغاني و لالبومات. جات نمرة 49 ف ليستة تاع 99 من لعيالات لمقبولين على حساب موقع AskMen. com، و ليستة تاع لعيالات زوينات ف مجلة پيپول لميريكانية.
محرونة

محرونة هي مدينة صغيرة ف لجنوب د لبنان عايشة ب لفلاحة.
وندر وومن (فيلم د 2017)

وندر وومن ؤلا لمرا لموعجيزة (ب نّݣليزية Wonder Woman) هو فيلم تاع لابطال لخارقين ميريكاني خرج ف 2017، مبني على شخصية تاع دي سي كوميكس ب نفس سّمية. لفيلم هو لاصدار الرابع من اصدارات عالم دي سي خرّجاتو پاتي دجنكينز ب سيناريو د الان هاينبرݣ، من قصة كتبها هاينبرݣ و زاك سنايدر و دجيسون فوكس. لعبات فيه ݣال ݣادوت دور لمرا لموعجيزة، و شاركها ف تّمتيل كريس پاين و روبين رايت و داني هيوستن و كوني نيلسن. لقصة. تتهضر على اسطورة اميرة د لامازون سميتها ديانا، و تدور لقصة ف لحرب لعالمية اللولة. تيبدا لفيلم ب قصة حياة ديانا ف طفولتها، لي تولدات ف جزيرة ممعروفاش فيها لعيالات بوحدهم و لملكة هي مها «لملكة هيپوليطا» (كوني نيلسن).
تقويم ميلادي

تّقويم لميلادي ؤلا تّقويم نّصراني ؤلا تّقويم لمسيحي هيّا سمية عامة كاتشير ل مجموعة د تّقويمات لي عادةً مخدّمة ف لمؤسسات لمسيحية ؤلا ف لبلدان ب اغلبية مسيحية. هادي ليستة د هاد تّقويمات:
محمد البلاوي

محمد البلّاوي لمعروف ب ريبيل سپيريت (ب نّݣليزية Rebel Spirit، روح متمردة) (مزيود ف 24 مارس 1989 ف كازا) فنان كوميكس ؤ زوّاق ؤ موغني مغريبي. البلاوي كيكتب كوميكس (حجّايات مصورين) ديال تّكوميك ب دّاريجة، كيهضر فيهوم على لحياة ليومية ف مدينتو كازا. كان ايضا صمم لغلافات د لالبومات ديال لفرقة لموسيقية لمغريبية هوبا هوبا سپيريت، ؤ هوّا نيت موغني ف فرقة موسيقية. تخرج من مدرسة لفنون لجميلة د كازا.
فيمدوم

لفيمدوم (ب نّݣليزية Femdom من Female domination، "سّيطرة د لمرا") ؤلا ضّوميناتريكس (ب نّݣليزية Dominatrix، "لمرا لمسيطرة") هي كلمة نݣليزية كاتعني لمرا لي كاتكون مسيطرة على شّريك ديالها (راجل ؤلا مرا خرة) ف اطار نشاطات لبي دي اس ام ولا حتا فلحياة كلها، بحيث تيكون شريك لعبد و تّابع ف لعلاقة بيناتهم، وهي نوع من لفيتيشية و سّادية. ضّوميناتريكس ف لعادة كاتبغي تسبّب لالم لجسدي ل شّريك ديالها، ولاكين ماشي ب ضّارورة. تقدر تستعمل لحݣرة لاروتيكية بحال سّبان ب كلام جنسي، ؤلا تعطي ل شّريك شي حاجة يديرها ؤلا تديرها لي كاتسبب لاحراج. ضّوميناتريكس ف لبلدان د لغرب كاتكون عادتن عاهرة كاتخلص على خدمتها. لموصطلح ديال ضوميناتريكس ف حد داتو ماكيتخدّمش عند لكميونيتي ديال لهواة د لبي دي اس ام، ؤ كيتفضل عليه لموصطلح ديال ضوم (ب نّݣليزية domme). تاريخ. تيرجع تاريخ تاع "لمرا لمسيطرة" ل طقوس تاع رّبة انانا (عشتار عند لاكاديين) ف ميزوپوطاميا (لعراق لقديمة). لباحيتين لقاو نصوص مسمارية قديمة فيها تراتيل انانا دكرات امتيلا تاع عيالات تيسيطرو على سّلوك لجنسي تاع رّاجل. و لاحضات لاركيولوجية ان نوميس بلي طقوس انانا فيها مبادلة د لحوايج (راجل كيلبس بحال لمرا ؤ لعكس) و لعبادة د رّبة ب لالم و نّشوة باش ترضيها و فيها حتا لعقاب، و لبكا و لحزن. و بدات فكرة لفيمدوم كا تخصص من تخصصات تاع لبورديلات قبل ماتولي خدمة. و تسجلات ملاحضات من عام 1590 فيها اشارات تاع سيطرة لمرا ف لعملية لجنسية على قبل نّشوة.
وندر وومن

وندر وومن هيّا شخصية خيالية ف مجموعة د لحجّايات لمصورين (كوميكس) ؤ لافلام ؤ سيريات د تّلفازة ميريكانيين. لي صاوب هاد الشخصية هوّ لكاتب و لپسيكولوڭ لميريكاني ويليام مولتون مارستون.
فريلانس

لفريلانسر هو لواحد لي تايخدم عند راسو و ماشي عند شي واحد. تيكون عندو مع شي ضومين بحال متلا الديزاين، لبرماجة، التصوار اولا لكتابة و تيجيو عندو لكليان يخدم ليهوم و يخلصوه على خدمتو. لفريلانسر تيكون هو شاف ديال راسو و تيتاخد لقرارات لي تناسبو. ف لمغريب ولاو بزاف ديال الناس تيبغيو يخدمو فريلانس حيتاش تايخدم مرتاح و حتى لارباح تاتكون مزيانة، كتر من جوج حتال عشرة ديال لمرات من الصالير لي كان ايشد ف شي شركة. كاين بزاف ديال الطرق و لمواقع باش لواحد يخدم فريلانس بحال موقع فايڤر، خمسات، مستتمر، ؤ غيرهوم.
دريس جطو

دريس جطو (مزيود ف 24 ماي 1945 ف جّديدة) سياسي لامنتامي مغريبي ؤ كان لوزير لّول من 2002 تال 2007. حياتو ؤ لكاريير ديالو. دريس جطو قرا ف ليسي لخواريزمي ف كازا، ؤ شد لباك ديالو ف لماط ف 1964. ف 1966 تخرج دريس جطو من جاميعة محمد لخامس ف رّباط ب شهادة ف لفيزيك ؤ شّيمي. خدا موراها ب عام شهادة ف تّسيير من جاميعة كوردوينرز ف لوندريس. مابين 1968 ؤ 1993، شغل بزاف د لمناصب تّسييرية ف شركات مغريبية. و بعد كتر من 20 عام ف عالم شّركات، جا اول تعيين حوكومي رفيع عام 1993، فاش تعيّن وزير د تّيجارة و صّيناعة. منبعد ولّا وزير د تّيجارة لخارجية عام 1994، و وزير د لفينونس عام 1997. ف 19 شتنبر 2001 ولّا وزير د دّاخيلية، ؤ بقا ف هاد لمنصب حتال 6 نونبر 2002، فاش تعيّن لوزير لّول من طاراف لماليك محمد سّادس. ف 9 غشت 2012، تعيّن جطو كا رئيس ديال لمجلس لاعلى د لحسابات، ؤ ف دجنبر 2019، ولّا عضو ف لّجنة لخاصة ب نّمودج تّنماوي.
تأنيت (سيكس)

تّانيت ؤلا تخنيت (ب نّݣليزية Feminization)' هو ممارسة كاتديرها مرا مسيطرة ل راجل خاضع ف تّقافة لجنسية لغربية، و لي تتعني قلب لادوار و جعل راجل ياخد مضهر تاع نتوة. منها متلاً يلبس حوايج لبنات، و تيتكون تّانيت من تدريب لخنتى، و لي تيعني تدريب راجل خاضع على كيفاش يولي نتوي. و تّانيت من لفتيشية لجنسية، ولاكين ما تيعنيش يولي دكر مرا متحولة جنسيا، و شّوراكا لخاضعين فيها هما ف لعادة رجال مغايرين ف لجنس. لفتيشية جات من ضغط لمجتمع على رّجال باش يكونو دكور.
ݣعيد على لوجه

لݣعيد على لوجه (ب نݣليزية Facesitting) هو وضعية تاع سّيكس تيديرها رّاجل ولا لمرا و اكترية لمرا تتݣلس على وجه شريك لاخر، و تيسمح ب لتصال بين لسان و لاعضاء تناسلية و شرج. وهاذ لممارسة تتعتابر نوع من دّل و لاهانة لجينسية بين مرا مسيطرة ؤلا راجل مسيطر و رجل خاضع ولا مرا خاضعة.